Inngangur
Hér er fjallað um starfsárið frá startmóti í ágústlok 2025 fram að sama móti sem auglýst er 30. ágúst 2026.  sitt mark á félagsstarfið. Eins og sjá má er mikil virkni í í félaginu. Auk innra starfs hafa okkar virkustu félagsmenn tekið þátt í fjölmörgum mótum á landsvísu, auk nokkurra á erlendri grundu. Þó verður ekki horft framhjá því að virknin er bundin við fremur fáa einstaklinga og okkur vantar alltaf fleiri iðkendur. Skákáhugi er mikill í bænum og margir fylgjast með helstu viðburðum í skákheiminum; mörg börn hafa gaman af skák og kunna mannganginn. Ungir sem aldnir tefla mikið á Netinu, en aðeins hluti þessara iðkenda skila sér inn í starf félagsins. Það er því ævarandi verkefni okkar sem höldum þar um stjórnvölinn að finna leiðir til að auka þátttöku í starfinu. 
Barnastarfið er og verður ákaflega mikilvægt. Nokkrir af okkar yngri iðkendum hafa verið í fremstu röð í hópi sinna jafnaldra og nokkur verið valin til keppni fyrir Íslands hönd á Norðurlanda- Evrópu- og heimsmeistaramótum í sínum aldursflokkum. Þetta er mjög gleðilegt en þau eru hér í mjög harðri samkeppni við börn sem sum hver fá fleiri tækifæri til að reyna sig á margvíslegum mótum og æfingum en okkar börn.  Hér má því ekki slaka neitt á ef við viljum halda þessari stöðu.  
Lögbundin meistaramót félagsins eru ávallt á sínum stað og þar hefur þátttaka verið allgóð, en þátttaka í styttri hraðmótum er misgóð, þó heldur betri en á fyrra starfsári. Munar þar mest um að okkar ungu iðkendur virðast nú vera óragari en áður að mæta á almenn mót hjá félaginu. 
Aðalfundur félagsins fyrir 2025 var haldinn þann 22. september. Úr fyrri stjórn voru endurkjörnir þeir Áskell Örn Kárason (form.),  Rúnar Sigurpálsson, (varaform.), Smári Ólafsson (gjaldk.) og Stefán Steingrímur Bergsson. Þeir Andri Freyr Björgvinsson og Óskar Jensson gengu úr stjórn og voru í þeirra stað kjörin þau Erla Rán Kjartansdóttir (ritari) og Ásgrímur Hallgrímsson.
Á árinu voru haldnir fimm stjórnarfundir.

Skákmót
Að venju hófst skákárið með Startmóti, þann 31. ágúst. Tíu keppendur mættu til leiks.  Við afritum mótstöfluna af chess-results:

Haustmót félagsins hófst þann 11. september og var telft með sama sniði og árið áður. Fyrst voru tefldar sex atskákir  undanrásum. Þar mættu 11 keppendur til leiks. Þeir sex sem flesta vinninga hlutu tefldu svo einfalda umferð með kappskákfyrirkomulagi:

	Sigurgeirsson, Sigthor Arni

	0
	0



Þeir Símon og Markús tefldu svo tvær atskákir til úrslita um meistaratitil. Þar hafði Símon betur og er hann því skákmeistari SA í fyrsta sinn. 
Á hausthraðskákmótið mættu 15 keppendur og var í þetta sinn teflt í tveimur flokkum. Í flokki fullvaxinna tefldu fimm skákmenn tvöfalda umferð og þar bar Rúnar Sigurpálsson sigur úr býtum og er því hraðskákmeistari félagsins í ár.  Tíu keppendur tefldu í barna- og unglingaflokki og þar reyndist Sigþór Árni Sigurgeirsson hlutskarpastur og hlýtur því meistaratitilinn í yngri flokki.  
Atskákmót Akureyrar var háð í desemberbyrjun. Alls mættu 20 keppendur mættu til leiks og tefldu sjö umferðir skv. svissnesku kerfi. Teflt var um meistaratitla í þremur flokkum. Eftir harða baráttu var það Símon Þórhallsson sem hreppti aðaltitilinn Atskákmeistari Akureyrar með 6,5 vinning.  Í unglingaflokki (f. 2009-2012) sigraði Sigþór Árni og í barnaflokki Nökkvi Már Valsson. 
Mótasyrpu haustmisseris lauk svo á Lyst – veitingahúsi þann 28. desember þegar jólahraðskákmótið var haldið og mæting góð eins og áður. 18 skákmenn tóku þátt í gleðinni og urðu fide-meistararnir Rúnar Sigurpálsson og Símon Þórhallson efstir og jafnbir með 7,5 vinning í 9 skákum. 
Í þetta sinn var hverfakeppnin ekki haldin. Hún hefur verið heldur á niðurleið um nokkurt skeið. Einhver ný innspýting og/eða breytt fyrirkomulag gæti endurreist þessa keppni sem á sér landa sögu innan félagsins.
Hið goðsagnarkennda nýjársmót Skákfélagsins hélt þó velli, á nýjársdag eins og áður.  Í þetta sinn vöknuðu sjö félagsmenn nægilega snemma á nýjársdag og eftir snarpa baráttu bar Áskell Örn Kárason sigur úr býtum. 
Að venju hófst Skákþing Akureyrar snemma í janúar. Nú var teflt um Akureyrarmeistaratitilinn í 89. sinn, en mótið fór fyrst fram árið 1938. Þátttaka var nú betri en um langt árabil, en alls mætti 21 keppandi til leiks.  Tefldar voru tefldu sjö umferðir eftir svissnesku kerfi. Símon Þórhallsson náði snemma forystu á mótinu, en þegar hann tapaði fyrir Jóni Kristni í næstsíðustu umferð voru þeir félagar orðnir jafnir. Lokaumferðin bauð þó upp á miklar sviptingar. Jón mátti lúta í lægra haldi fyrir Áskeli Erni en Símon vann sína skák og varð því Akureyrarmeistari í fyrsta sinn. Þeir Jón Kristinn, Áskell Örn og fráfarandi meistari, Magnús Orri Óskarsson voru jafnir í öðru sæti. Af yngri keppendum fékk Valur Darri Ásgrímsson flesta vinninga, en sérstakt mót var svo haldið fyrir yngri keppendur og segir frá því síðar. 
Símon bætti svo um betur og vann einnig Hraðskákmót Akureyrar þann 15. febrúar.  Ellefu keppendur mættu til leiks og aftur varð Jón Kristinn í öðru sæti. 
Páskahraðskákmótið var svo háð á öðrum degi páska að venju og nú sigraði Markús Orri örugglega, vann allar sínar skákir, 13 að tölu! Síðasta „stórmót“ skáktíðarinnar var svo BSO-mótið þann 31. maí. Nú var það Jón Kristinn sem vann, hálfum vinningi á undan Símoni. 
Eru þá ónefnd fjölmörg hraðmót, hraðskákmót og styttri atskákmót (8-3).  Sjö slík mót voru haldin á haustmisseri og sex á vormisseri, auk tveggja sumarmóta.   
Þetta er yfirlit yfir almenn mót félagsins, en þau eru ávallt opin öllum, óháð aldri eða félagsaðild. Fjölmörg mót voru einnig haldin aðeins fyrir börn og unglinga og er þeirra getið í næsta kafla. 

Barna- og unglingastarf.
Æfingar fyrir börn og unglinga voru haldnar vikulega frá septemberbyrjun til maíloka. Iðkendum er skipt í tvo flokka eftir aldri og getu í almennan flokk (á mánudögum) og framhaldsflokk (á þriðjudögum. Að auki voru haldnar sk. „opnar æfingar“ fyrir áhugasama úr báðum flokkum suma miðvikudaga og fimmtudaga og þá auglýstar sérstaklega. ). Segja má að 26 hafi stundað þessar æfingar nokkuð reglulega, fyrir utan þau börn sem komu óreglulega eða í örfá skipti.
Á vegum félagsins var kennd skák í tveimur grunnskólum á Akureyri, og naut þá hluti nemenda í fjórða til sjöunda bekk slíkrar kennslu, flestir vikulega, liðlega 200 börn. 
Botninn var svo sleginn í æfingadagskrána með sumarnámskeiði dagana 4-7. ágúst. Námskeiðið var ætlað nýliðum úr hópi 6-11 ára barna, þ.e. þau sem hafa ekki æft reglulega áður. Sjö börn mættu á þetta námskeið. 
Sem áður segir er ungum iðkendum er frjálst að taka þátt í almennum mótum félagsins og hefur þátttaka þeirra í þeim mótum farið vaxandi. Af mótum sem haldin eru eingöngu fyrir börn má telja:
Haustmót barna í nóvember. Sigurvegari Nökkvi Már Valsson.
Jólapakkamótið 18. desember. Sigurvegari Nökkvi Már.  
Sveitakeppni grunnskóla 24. janúar. Oddeyrarskóli fékk flesta vinninga, en einnig mættu sveitir frá Brekku- og Lundarskóla. 
Akureyrarmót yngri flokka síðari hluta mars. Sigþór Árni Sigurgeirsson sigraði í unglingaflokki og Nökkvi Már í barnaflokki. 
Páskaeggjamótið á skírdag, (reyndar einnig opið eldri keppendum!) Af yngri keppendum fengu þau Sigþór Árni, Harpa Hrafney Karlsdóttir, Galaad Eyvindur Lanckman og Elías Sæmundur Steinarsson flesta vinninga.  
Vormót barna 26. maí. Sigurvegari Harpa Hrafney.
Júnímótið 20. júní. Flesta vinninga barna fékk Nökkvi Már. 
Þá hélt félagið, í samstarfi við Skáksamband Íslands, svæðismót í skólaskák fyrir Norðurland eystra. Þar sigruðu:

Á yngsta stigi (1-4. bk.) Fannar Breki Svansson, Brekkuskóla.
Á miðstigi (5-7. bk.) Nökkvi Már Valsson, Brekkuskóla.
Á unglingastigi (8-10. bk.) Sigþór Árni Sigurgeirsson, Oddeyrarskóla.
Þeir félagar unnu sér allir keppnisrétt á Landsmóti í skólaskák, sem fram fór í Ólafsvík 9-10. maí. 
Af öðrum afrekum yngri iðkenda á vegum félagsins má nefna eftirfarandi:
Harpa Hrafney tefldi fyrir Íslands hönd á Norðurlandamóti stúlkna sem fór fram í Noregi seint í apríl. Henni gekk vel á mótinu og var aðeins hársbreidd frá því að vinna til verðlauna.
Þau Sigþór Árni, Harpa Hrafney og Nökkvi Már tóku öll þátt í Íslandsmóti ungmenna þann 30. nóvember.  Þau stóðu sig öll með prýði og var Nökkvi næstur því að krækja í verðlaun, varð í 4. sæti í sínum aldursflokki (u-10).
Barna- og unglingasveit SA á Íslandsmóti skákfélaga tefldi í 4. deild með viðunandi árangri. Þar tefldu þau Sigþór Árni, Harpa Hrafhey, Nökkvi Már, Galaad Eyvindur, Kristian Már Bernharðsson og Egill Eggertsson fyrir félagið.
Skáksveit frá Brekkuskóla, hafnaði í fjórða sæti á Íslandsmóti barnaskólasveita (3-7.bk) í apríl. Sveitina skipuðu þeir Nökkvi Már, Egill Eggertsson, Hákon Draupnir Jónsson og Anton Orri Jóhannsson.
Þá tók Nökkvi Már þátt í skákkeppni Unglingalandsmóts UMFÍ í júlímánuði og hafnaði í öðru sæti í yngri flokki. 

Þátttaka í öðrum mótum – innanlands sem utan.
Á liðnu starfsári voru skákfélagsmenn iðnir við kolann, bæði innanlands og utan. Við höfum þegar minnst á það helsta sem okkar yngstu iðkendur tókust á hendur í þessu efni og snúum okkur nú að þeim sem eru komnir af grunnskólaaldri (og sumir heldur meira en það). 
Fyrst nefnum við þátttöku eins af okkar efnilegustu skákmönnum, Markúsar Orra Óskarssonar á tveimur alþjóðlegum mótum fyrir ungmenni. Í nóvember tók hann þátt í Evrópumóti unglinga í Svartfjallalandi og stóð sig með prýði þótt við ramman reip hafi verið að draga. Ef Markús var ekki fyllilega ánægður með þann árangur, bætti hann um betur á alþjóðlegu móti í Mónakó í mars, þar sem hann náði bestum árangri íslensku keppendanna, fékk 4,5 vinning í fimm skákum. 
Á alþjóðlega Reykjavíkurskákmótinu í sama mánuði stóð Markús sig einnig mjög vel og lagði nokkra stigaháa andstæðinga að velli. Hann hlaut 5.5 vinning í níu skákum, jafnmarga og Áskell Örn Kárason. Þriðji SA-maðurinn á mótinu var Haraldur Haraldsson og fékk hann 5 vinninga. 
Á Skákþingi Norðlendinga, sem að þessu sinni fór einmitt fram hér á Akureyri 5-7.september, varð okkar maður Jón Kristinn Þorgeirsson hlutskarpastur, fékk 9.5 vinning af 11 mögulegum. Þetta var Norðurlandsmót nr. 90 í röðinni og fimmti titill Jóns Kristins á þessu sögulega móti. Þessa daga var einnig haldið Hraðskákmót Norðurlands og þar bar Símon Þórhallsson sigur úr býtum. 
Skákþing Íslands í öldungaflokki (+65) var að þessu sinni háð á Akureyri um hvítasunnuhelgina og mótshaldið í umsjá okkar félags og heppnaðist afar vel. Áskell Örn Kárason, (sem hafði titil að verja frá síðasta ári), varð í öðru sæti á mótinu, hálfum vinningi á eftir sigurvegaranum, Þorsteini Þorsteinssyni. Þriðji varð svo félagi Sigurður Eiríksson og Haraldur Haraldsson fjórði. 
Þá bar Rúnar Sigurpálsson sigur úr býtum í skákkeppni á Landsmóti UMFÍ 50+ sem haldið var í Eyjafjarðarsveit í lok júní. Hann fékk 6.5 vinninga í sjö skákum. 
Í sveitakeppni bar ýmislegt til tíðinda. Félagið sendi fjórar sveitir til leiks á Íslandsmóti skákfélaga; tvær í 1. deild, eina í 3. deild og svo unglingasveit í 4. deild sem áður segir.  Hér olli niðurstaðan vissum vonbrigðum, a.m.k. hvað varðaði fall B-sveitarinnar úr næstefstu deild. A-sveitin hafnaði í öðru sæti í deildinni og vantaði eins og oft áður herslumuninn á að vinna sér sæti í hinni feykisterku úrvalsdeild.  C-sveitin sigldi lyngnan sjó í 3. deildinni og hafnaði í fjórða sæti. Í fjórðu deildinni stóð D-sveitin sig vel, sem áður sagði, hafnaði í 11. sæti af 24 sveitum með um 50% vinninga. 
A öðrum sveitakeppnum má nefna þátttöku í Evrópumóti skákfélaga á Rhodos í október. Sveit SA var þannig skipuð:
1. Jóhann Hjartarson
2. Páll Agnar Þórarinsson
3. Halldór Brynjar Halldórsson
4. Stefán Bergsson
5. Áskell Örn Kárason
6. Bogi Pálsson
1. varam. Haraldur Haraldsson
2. varam. Gunnar Björnsson.
Eins og stundum áður fengum við lánsmenn til að styrkja sveitina; í þetta sinn þá Pál Agnar og Gunnar. Árangur var viðunandi, þrjár viðureignir unnar af sjö í þessu firnasterka móti.
Í apríl tefldu tveir félagsmenn með sveitum Íslands á heimsmeistaramóti öldungasveita sem fram fór í Durrës í Albaníu. Rúnar Sigurpálsson tefldi með 50+ sveitinni og fékk fimm vinninga í sjö skákum, en sveitin hafnaði í 5. sæti.  Áskell Örn Kárason tefldi með 65+ sveitinni og fékk 3.5 vinning í sex skákum, en 65+ sveitin vann til bronsverðlauna á mótinu. 

Samantekt
Skákfundir á starfsárinu 41, þar af 11 eingöngu fyrir börn. 
Barna- og unglingaæfingar 92 talsins. 
Kennslutímar og mót í skólum alls 294. 
Skráðir þátttakendur í mótum og æfingum hjá félaginu 74. 
Fjöldi barna í skákkennslu í skólum u.þ.b. 210.

Áskell Örn Kárason,
formaður Skákfélags Akureyrar
